cyanic-selkie/wikianc huggingface dataset:
Luftfartstilsynet
Sikker luftfart: Ha oversikt over sikkerhetstilstanden i norsk luftfart, og sammen med aktørene etablere barrierer som kan forebygge hendelser og ulykker. Kontinuerlig utvikle flysikkerhetsplanen under flysikkerhetsprogrammet, slik at luftfarten når flysikkerhetsmålene. Identifisere relevante risikoområder og gjennomføre målrettede tilsyn for økt sikkerhet. Ha effektive og hensiktsmessige godkjenningsprosesser. Formidle sikkerhetsinformasjon og gi aktørene i norsk luftfart en bredere kunnskap for å høyne egen sikkerhet. Sikre at luftfartaktørene har systemer for å forebygge og håndtere uønskede situasjoner, samt begrense konsekvensene av dette dersom de likevel oppstår. • Videreutvikle og øve krisehåndtering, slik at prosedyrer, roller og ferdigheter holdes på et tilfredsstillende nivå. Følge opp sikkerhetstilrådinger og rapporter fra Statens havarikommisjon.
Samfunnsnyttig luftfart: Følge med på utviklingen i markedet, omstillinger i flyselskapene, teknologisk utvikling og geopolitiske spenninger for å bidra til en sikker utvikling av norsk luftfart. Føre Norges Luftfartøyregister (NLR). Bidra i videreutvikling av totalforsvaret, samt delta i beredskapsplanlegging og øvelser hvor Luftfartstilsynet har en rolle. Ha god dialog med luftfartsaktører og tilby tjenester tilpasset deres behov.
Sobrance (distrikt)
Sobrance (slovakisk okres Sobrance) er et distrikt i regionen Košice øst i Slovakia. Bortsett fra områdene rundt kommunene Ruský Hrabovec, Ruská Bystrá og Inovce som var en del av Zemplín fylke, var hoveddelen av distriktet fram til 1918 en del av det ungarske fylket Uh.
Luftfartstilsynet
Bærekraftig luftfart: Bidra til en mer miljøvennlig luftfart, herunder redusert støybelastning og fremme av null- og lavutslippsluftfart. Følge med på klima- og miljøutfordringer og de konsekvenser dette har for luftfarten, samt være en pådriver for tiltak som møter disse utfordringene.
Direktoratsoppgaver: Bistå Samferdselsdepartementet i regelverksarbeid og fastsette forskrifter på områder hvor myndighet er delegert til Luftfartstilsynet, og sørge for at regelverket er oppdatert, oversiktlig og fullstendig. • Påvirke utviklingen av internasjonalt og europeisk luftfartsregelverk, slik at regelverksutformingen blir mest mulig i tråd med norske interesser. Bistå Samferdselsdepartementet ved utredningsarbeid og forberedelse av andre saker av viktighet knyttet til luftfart. • Gi råd til Samferdselsdepartementet, på eget initiativ og på forespørsel, i saker vedrørende luftfartsvirksomhet. Forberede klagesaker for Samferdselsdepartementet, Justis- og beredskapsdepartementet (Norges Luftfartøyregister) og Nasjonalt klageorgan for helsetjenesten (medisinske saker).
Nyere historie
Luftfartstilsynet ble opprettet og skilt ut fra Luftfartsverket og flyttet fra Luftfartsverkets kontorer til egne kontorer i Rådhusgata 1 i Oslo 1. november 1999. I 2002 ble det vedtatt at Luftfartstilsynet skulle flyttes til Bodø, og flyttingen ble gjennomført fra 2005 fram til 2008. Luftfartstilsynet gjennomgikk en større organisasjonsendring 2017. Luftfartstilsynet fikk ny instruks 11.02.2021 hvor også ansvar for bærekraftig luftfart ble inkludert i ansvarsområdet.
Internasjonale forhold
I løpet av de årene Luftfartstilsynet har eksistert, har regelverket for sivil luftfart gått fra å være nasjonalt til å i stadig større grad bli styrt av EU. At Norge og flere land i Europa nå følger et EU-regelverk gjør at vi på mange områder har de samme reglene i hele Europa.
Sammen med Samferdselsdepartementet deltar Luftfartstilsynet i internasjonale organisasjoner for å fremme norske interesser. To av disse organisasjonene er Det europeiske luftfartssikkerhetsbyrå og Den internasjonale organisasjonen for sivil luftfart (ICAO).
Luftfartsdirektør
Siden Luftfartstilsynet ble opprettet i 2000 er direktøren for etaten også norsk luftfartsdirektør. Tidligere var tittelen blitt benyttet om direktøren for Luftfartsverket. Med virkning fra 2006 ble det en åremålsstilling med en åremålsperiode på seks år.
Kongen i statsråd utnevnte 1. februar 2017 Lars Egil de Lange Kobberstad til ny luftfartsdirektør i perioden 2017–2023.
Kobberstad kommer fra det private næringsliv med lang luftfartsfaglig erfaring. Bl.a. erfaring som administrerende direktør i Norsk luftambulanse AS fra september 2015 til utgangen av 2016. I perioden 2008 til 2015 var han administrerende direktør i Widerøe's Flyveselskap AS og har før den tid hatt ulike stillinger i selskapet. I perioden 2008 til 2015 var han styremedlem og seinere styreleder i NHO luftfart. Kobberstad har også vært styreleder i Norsk Luftambulanse AS. Kobberstad er utdanna siviløkonom fra Universität Augsburg i Tyskland.
Świnica
Świnica (polsk), eller Svinica (slovakisk), er et fjell på hovedryggen i Høye Tatra på grensa mellom Polen og Slovakia. Toppen er på 2,301 meter over havet. Det går en merket tursti til toppen. Det polske navnet Świnica, som er avledet fra «gris» eller «svin», ble gitt til toppen på midten av 1800-tallet.
Ekeby (Södermanland)
Ekeby er et tettsted i Södertälje kommune i Stockholms län i landskapet Södermanland i Sverige. I 2010 hadde tettstedet 1 018 innbyggere.
Dezhou
Dezhou (kinesisk: 德州; pinyin: Dézhōu) er en by på prefekturnivå i nordvestre del av provinsen Shandong i Folkerepublikken Kina. Den grenser til prefekturene Jinan i sørøst, Liaocheng i sørvest, Binzhou i nordøst, og til provinsen Hebei i nord og nordvest.
Dezhou ligger inntil Gulelven, og Keiserkanalen løper gjennom prefekturet.
Historie, kulturminne, turisme
De tre rikers tid: Mot slutten av Han-dynastiet begynte Liu Bei (161-223) sin politiske karriere som prefekt for fylket Pingyuan ved dagens Dezhou; han opprettet staten Shu Han og ble en viktig leder i de tre rikers tid.
Sulu-kongens mausoleum: Dezhous største historiske attraksjon er gravmælet til Sultan Paduka Batara av Sulu, som døde i Dezhou under returferden på Keiserkanalen etter sitt tributtbesøk hos Yongle-keiseren i hans palass i Beijing sensommeren 1417.
Gravmælet ligger i bydelen Beiying, én km nord for sentrum. Den er godt bevart; etter 1980 foretok staten en omfattende reparasjon av hele anlegget. Den ligger i Wanglingparken og dekker et område på mer enn 80 dekar. Graven er 4,2 meter høy og 16,6 meter i diameter. På begge sider av graven er det steinmennesker, steinhester, steinsauer, steinleoparder og kinesiske klokker. Det ble i 1988 oppført på Folkerepublikken Kinas liste over verneverdige fortidsminner (Sulu wang mu 苏禄王墓, 3-252). Etterfølgere av sultanens muslimske ledsagere bor fremdeles i Dezhou, og er klassifisert som huikinesere. Tausugdelegasjoner fra Sulu har gjestet Dezhou for å treffe etterkommerne av den gamle kongeslekten.
Bokseropprørets vugge: Det var i fylket Pingyuan i Dezhou at det hemmelige selskap Yihetuan ble grunnlagt; det var den bevegelsen som stod bak bokseropprøret (1899-1901) som utløste militær intervensjon fra åttenasjonsalliansen.
Administrasjonsenheter
Dezhou administrerer ett distrikt, to byer på fylkesnivå og åtte fylker.
Jernbane
Beijing-Shanghai høyhastighetstog har stoppested her.
Qingdao-Taiyuan høyhastighetstog stanser her på sin vei fra Qingdao til Taiyuan.
Veier
Kinas riksveier 104 og 105 løper også gjennom Langfang. De begynner i Beijing, løper sørover og deler seg i Dezhou. Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 løper til Jining, Shangqiu, Jiujiang, Nanchang og Guangzhou, og ender opp i Zhuhai.
Tú alfagra land mítt
«Tú alfagra land mítt» er Færøyenes nasjonalsang. Tittelen betyr O du mitt vakre land. Teksten er av Símun av Skarði (1872–1942), melodi av Petur Alberg (1823–1892).
Nymarksbanene
Nymarksbanene er fem fotballbaner som ligger like ved siden av Brann Stadion, i Årstad bydel i Bergen, og benyttes av flere klubber daglig.
Nymark består av fem 11-ver baner en grus, to i krøllgress og to 11-ver baner av gress. Dessuten er det en syverbane og to femmerbaner som det nylig er lagt krøllgress på (sommeren 2008), som ligger like bak dagens Frydenbøtribune. I fotballsesongen har SK Brann regelmessige treninger på gressbanene her.
Fotballklubben Nymark IL har sin hjemmebane her, og mange andre klubber har opp igjennom årene nytt godt av banene. Før Krohnsminde fikk kunstgress, var Nymark den mest brukte fotballbanen i Årstad bydel. Den vil da gjelde som hjemmebanen til både Nymark IL og SK Brann. Kunstgressbanen til Nymark er bare en av de mange banene Trond Mohn står bak.
Fylkesvei 1560
Fylkesvei 1560 går mellom Lillemo i Nannestad og Hauerseter i Ullensaker.
Strekningen ble opprettet 2019, og består av den tidligere fylkesvei 461 og den tidligere Fylkesvei 530.
Ishmael Beah
Ishmael Beah (født 1980 i Sierra Leone) er forfatteren av biografien En bedre dag i morgen – En barnesoldat forteller.
Biografien er utgitt i Norge på Spartacus Forlag.
Han tok senere høyere utdannelse ved Oberlin College i Ohio i USA.
Historie
Beahs landsby ble angrepet av opprørere da han var 12, og han ble trent til barnesoldat av Nasjonale armeer (Nationals army). Etter noen år fant UNICEF ham, og hjalp ham til å bli en god taler, samt ga ham muligheten til en god utdanelse.
Negativt tall
Et negativt tall er et reelt tall som er mindre enn null, som for eksempel −3, −6 og −163. Når et tall er negativt skrives tallet med et minustegn foran. De negative tallene ikke tallet null; mengden som inkluderer de null og de negative tallene kalles ofte for de ikke-positive tallene.
Når negative tall skrives inn i et regnestykke er det ofte at det negative tallet skrives i parentes siden det ikke er lov å ha flere regnetegn etter hverandre. Skalaen kan sammenliknes med en celsiusgradestokk.
Utregning av negative tall i et regnestykke
Eksempel: 5+(−3) = 5−3 eller 5−(−6)= 5+6
I gange- og delestykker regner man stykket vanlig. Resultatet av regnestykket er da enten negativt eller positivt. Hvis regnestykket inneholder både et negativt tall og et positivt tall, blir svaret negativt. Inneholder regnestykket to negative tall blir svaret positivt.
Lindholm Høje
Lindholm Høje, er en forhistorisk boplass og gravsted på en høyde i Aalborg, på nordbredden av Limfjorden. Stedet har den største samlingen av jernaldergraver i Danmark, og var permanent bebodd 400-1 000 e.Kr. Lindholm Høje kan derfor sees som en forløper til byen Aalborg, på nordbredden ved det naturlige krysningsstedet over Limfjorden. Den lille elven Lindholm å bød på gode havneforhold i jernalderen.
Negativt tall
Utregning av negative tall i et regnestykke
Eksempel: 5*(−5)=(−25) eller −5*(−5)= 25
Lindholm Høje
Her er nesten 600 mennesker funnet begravd, gjennom en bosettingstid på ca. 500 år. De fleste gravene er branngraver under flat mark, med steinsetning rundt. Noen av gravene var innrammet som trekanter, sirkler eller firkanter, mens andre var skipssetninger. Det kan sees en viss sosial lagdeling ved at noen få graver var rikere utstyrt enn andre.
Gravplassen ble arkeologisk undersøkt i årene 1952–58, og anlegget ble fredet i 1960.
Hanoi
Fra 1010 og fram til 1802 var byen det viktigste politiske sentrum i Vietnam. Det ble vraket som hovedstad til fordel for Huế under Nguyen-dynastiet, men Hanoi fungerte som hovedstad i Fransk Indokina fra 1902 og fram til 1954. Fra 1954 til 1976 var byen hovedstaden i Nord-Vietnam. Hanoi fortsetter som hovedstad av forent Vietnam siden 1976.
Historie
Hanoi (navnet Thăng Long) ble Vietnams hovedstad i 1010. Fra 1010 til 1802 var byen med få avbrytelser det politiske senteret for et uavhengig land, noe som gjør byen til en av de eldste hovedsteder i Sørøst-Asia. Under Nguyendynastiet ble Hanoi imidlertid overskygget av Huế som ble den keiserlige hovedstad.
I 1873 ble Hanoi tatt av franskmennene og etter 1887 ble byen igjen hovedstad i Fransk Indokina.
Byen ble okkupert av japanske styrker i 1940. Etter frigjøringen i 1945 ble den sete for den vietnamesiske regjeringen, som året etter ble anerkjent av Frankrike som regjering for et autonomt Vietnam innenfor Den franske union. Kampene mellom Viet Minh og franske styrker ble ledet fra Hanoi, og det var ved flere anledninger harde kamper der mellom 1946 og 1954. Det året ble Nord-Vietnam anerkjent som selvstendig av Frankrike, og Hanoi ble hovedstad i den kommunistiske staten.
Under Vietnamkrigen ble Hanoi bombet en rekke ganger, både taktisk bombing av broer, jernbanelinjer og industriområder, og strategisk teppebombing. Ødeleggelsene ble normalt reparert nesten umiddelbart.
Vietnams nasjonaluniversitet, tidligere Universitetet i Hanoi, ligger i byen. Man finner også Ho Chi Minh-mausoleet, Det nasjonale historiske museum, Revolusjonsmuseet og flere historiske monumenter.
Lindex
Lindex er en svensk motekjede med butikker i Norden, Estland, Latvia, Litauen, Russland, Sentral-Europa og Midtøsten. Lindex selger damekonfeksjon, dameundertøy, barneklær og kosmetikk.
Historie
I 1954 åpnet Ingemar Boman og Bengt Rosell undertøysbutikken «Fynd» i Alingsås. Raskt etter overtok grunnleggerne forretningen «Lindex» i Göteborg som etter hvert gav navn til de etterfølgende butikkene. I løpet av sekstitallet fikk undertøyssortimentet utvidet til dameklær, spesielt jumpers og bluser. Virksomheten ekspanderte og den første Lindexbutikken ble åpnet i Norge.
Den kinesisk-koreanske vennskapsbrua
Den kinesisk-koreanske vennskapsbrua (kinesisk: 中朝友誼橋; hangul: 조중우의교) knytter sammen Dandong i Kina med Sinŭiju i Nord-Korea. Brua krysser Yaluelva og håndterer både biler og tog. Fotgjengere er forbudt. Dagens navn er fra 1990, da den ble omdøpt fra Yalu-brua.
Lindex
Historie
I løpet av syttitallet fortsatte Lindex å vokse i Sverige og Norge. Sortimentet ble utvidet til å inkludere kjoler og bukser, og dessuten barneklær. Åttitallet innebar store forandringer for Lindex, med stor ekspansjonen og stort sett all tekstilproduksjonen ble flyttet utenlands. Kjeden prøvde ut nye markeder, som Danmark, Storbritannia og Finland, men mot slutten av åttitallet ble virksomheten fokusert til Sverige, Norge og Finland. I 1993 åpnet de sitt første produksjonskontor i Hongkong og begynte å jobbe med inspeksjoner for å kontrollere at leverandørene ikke benyttet seg av barnearbeid.
Den kinesisk-koreanske vennskapsbrua
Den eldste av de to bruene på stedet ble bygd mellom mai 1909 og oktober 1911. Denne ble bombet og skadet på den nordkoreanske siden av grensa under Koreakrigen i 1950 og i 1951 i et forsøk på å hindre at kinesiske soldater skulle få tilgang til Korea. Brua står i dag som da den ble bombet. Den er i dag en av severdighetene på stedet, med plattformer påmontert teleskoper som gjør at en kan se inn i Nord-Korea. Den nye brua ble konstruert av den japanske okkupasjonsmakten i Kina og Korea mellom april 1937 og mai 1943 og ble også skadd under Koreakrigen, men ble reparert etter krigen.
Haakon Pedersen (sanger)
Haakon Pedersen (født 6. januar 1959 i Horten, død januar 2023) var en norsk popsanger. Han deltok to ganger i den svenske finalen i Melodi Grand Prix (Melodifestivalen) i 1980-årene:
Han sang blant annet ledemotivet i de svenske vignettene til Bompibjørnene (Bumbibjörnarna) samt Snipp og Snapp - Redningspatruljen (Piff och Puff – Räddningspatrullen). Sammen med Carl Utbult fremførte han sangen «Försök igen» («Try Again») i den svenske versjonen av Disney-filmen 101 dalmatinere II - Flekkens Londoneventyr (De 101 dalmatinerna – Tuffs äventyr i London) (2002). Han arbeidet som musikklærer på Nobelgymnasiet i Karlstad, hvor han sluttet sommeren 2011.
Diskografi
EP-plater:
Singler:
Den kinesisk-koreanske vennskapsbrua
Tog mellom Kina og Nord-Korea trafikkerer brua daglig, og grensa er relativt åpen, blant annet fordi brua er en av de få bilvegene som knytter Nord-Korea til omverdenen.
Lindex
Historie
Lindex innledet en storsatsing på 2000-tallet. De utvidet østover, og startet sin ekspansjon i Sentral-Europa gjennom å åpne butikker i de baltiske landene og i Tsjekkia. Det finske børsnoterte selskapet Stockmann kjøpte Lindex i 2007 og tok kjeden inn i det russiske markedet Den første Lindexbutikken åpnet i St. Petersburg i 2008. I tillegg startet man franchisevirksomhet i Midtøsten. Mot slutten av det første tiåret av 2000-tallet er Lindex en av Nord-Europas største motekjeder, med cirka 360 butikker og en omsetning på 5 milliarder.
Namdal prosti
Namdal prosti er et prosti i Nidaros bispedømme i Den norske kirke. Prosten har sete i Namsos.
Prostiet ble opprettet i 1973, og omfattet kirkesognene i Indre Namdal prosti, med unntak av Snåsa prestegjeld overført til Nord-Innherred prosti, samt Flatanger og Fosnes prestegjeld fra Ytre Namdal prosti.
Fra 1. juli 2015 ble Nærøy prosti lagt ned og slått sammen med Namdal under navnet Namdal prosti. Sognene Kolvereid, Foldereid, Leka, Gravvik og Vikna ble da en del av Namdal prosti.
Historiske prestegjeld
Prestegjeld inntil disse ble utfaset: Fra Indre Namdal prosti 1973: Fra Ytre Namdal prosti 1973: I Nærøy prosti:
Sokn i Namdal prosti
Prostiet er inndelt i sokn.
Gianantonio Capizucchi
Gianantonio Capizucchi (født 24. oktober 1515 i Roma i Italia, døde 28. januar 1569 i Roma) var en av den katolske kirkes kardinaler. Han var tilknyttet den romerske kurie.
Han ble utnevnt til kardinal i 20. desember 1555 av pave Paul IV, med San Pancrazio som tittelkirke, deretter Santa Croce in Gerusalemme og til sist San Clemente.
Episkopalgenealogi
Hans episkopalgenealogi er:
The Arctic Dance Experience (album)
The Arctic Dance Experience er et album med Dj Falk & The Arctic Dance Experience. Det ble utgitt i mai 2008, først som nedlasting fra nett, men i løpet av høsten også som CD på Hot Club Records (katalognummer HCR CD 2003). Alle sporene er skrevet av DJ Falk.
Åssiden Idrettsforening
Åssiden Idrettsforening ble stiftet i 1937 som en del av Arbeidernes Idrettsforbund. Bydelen Åssiden tilhørte tidligere Lier kommune, men ble kjøpt av Drammen i 1951. Klubben har tilhold på Åssidenbanen, bak Åssiden skole langs Buskerudveien i nordvestre del av Drammen.
Klubbens drakt er blå- og hvitstripede trøyer, hvite bukser og blå strømper.
Historie
Klubben har stort sett holdt til på tredje og fjerde nivå i norsk fotball, men hadde på 1990-tallet en sesong på 2. nivå (1. divisjon).
Klubbens A-lag har ambisjoner om å kjempe i toppen av den lokale 3.-divisjonen, hvor de har hevdet seg på øvre del av tabellen i de siste sesongene. Høydepunktet de siste årene, var da klubben innviet sin nye kunstgressbane med å tape 1-9 for Stabæk i 1. runde i NM 2007. Banen ble klar bare timer før kampstart.
Spillere
Åssiden IF har fostret store spillere i fotball, f.eks:
Æresmedlemmer
Totalt har tretten medlemmer blitt utnevnt som æresmedlem i Åssiden idrettsforening.
Annen idrett
Åssiden IF driver også med ski og håndball, tidligere også bandy.
Chiltonia
Chiltonia  er en av i alt 9 slekter innenfor familien Chiltoniidae (overfamilie Talitroidea), en gruppe av amfipoder. Gruppens har (2015) anerkjent 5 arter, og lever som bentiske bunndyr. Gruppens individer kjennes fra Gammaridea-arter på at de har ulik morfologi i halepartiet.
Gruppen ble første gang beskrevet vitenskapelig av Stebbing, i 1899. Denne gruppens arter lever i elver og innsjøer i New Zealand. Beslektede arter som man tidligere antok tilhørte denne slekten, og som lever i Australia, har blitt fordelt til den taksonomisk nærstående slekten Austrochiltonia.
Gruppens taksonomi
En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Tina Live in Europe
Tina Live In Europe er det første konsertalbumet til Tina Turner. Det ble gitt ut i 1988. Albumet kom på andreplass i Nederland, tredjeplass i Sveits, fjerdeplass i Tyskland og Østerrike, åttendeplass i Storbritannia og Sverige, 16.-plass i Norge, 21.-plass i Frankrike, 27.-plass i New Zealand, 34.-plass i Canada, 37.-plass i Australia og 86.-plass på Pop-listene. Albumet ble spilt inn i National Exhibition Centre, Wembley Arena, Camden Palace, Westfallenhallen og Johanneshovs Isstadion. Albumet vant en Grammy i kategorien Best Female Rock Vocal Performance.
LP
Side 1:
Side 2:
Side 3:
Side 4:
MC
Side 1:
Side 2:
Side 3:
Side 4:
CD
CD1:
Paulus’ brev til filipperne
Brevet er sannsynligvis skrevet mellom år 60 og 62 i Roma, og er rettet til menigheten i Filippi, nordøst i den romerske provinsen Makedonia om lag ti mil fra Thessaloniki.
Stian Bjørge
Stian Bjørge (født 31. juli 1976 i Skien) er en norsk tidligere skøyteløper. Han representerte Herkules Idrettsforening.
Jølstra
Jølstra er en elv og et vassdrag i Sunnfjord kommune i Vestland fylke. Den starter ved Vassenden i enden av Jølstravatnet i øst og munner ut i Førdefjorden i vest.
Til omkring 1830 var det fergefart over Jølstra (Bergvatnet/Movatnet) mellom Farsund og Sunde. Broen som da ble oppført ble regnet som den lengste i Sogn og Fjordane.
Hele vassdraget (medregnet Jølstravatnet og dets tilsig) har et nedbørfelt på 716 km², hvorav over halvparten er Jølstravatnets nedbørfelt, som omfatter deler av Jostedalsbreen og Grovabreen. Ovenfor tettstedet Førde løper Jølstra sammen med Hulda fra Holsavassdraget (Huldefossen ved Mo) og Anga fra Angedalen (ved Hafstad). Både Anga og selve Jølstra ligger i et nedbørrikt område med store lokale variasjoner i nedbørmengden. I Angedalen ble for eksempel nedbøren målt til 770 millimeter i oktober 1983, og det har vært målt 121 millimeter regn på ett døgn. Anga kan gå flomstor selv om det ikke er flom i selve Jølstra.
Kraftproduksjon
Elven er utbygd til kraftproduksjon på flere steder. Ved Moskog ligger Stakaldefossen kraftverk og nedenfor Movatnet ligger Brulandsfossen kraftverk. Brulandsfossen kraftverk ble utvidet i 1934 og Stakaldefossen (som bruker Jølstravatnet som magasin) ble satt i drift i 1954.
Fiske og friluftsliv
Jølstra blir brukt til ulike former for friluftsliv. Jølster Rafting driver med rafting i Vassendenområdet, det er også muligheter for kajakkpadling. I øvre deler av vassdraget er det muligheter for ørretfiske, mens det også er muligheter for sjøørret- og laksefiske i nedre deler av elven.
Garw Valley
Garw Valley er en elvedal i grevskapsdistriktet Bridgend i det sørlige Wales.
Samvelderike
Samvelderike (engelsk Commonwealth realm) er en betegnelse på hver av de selvstendige statene som erkjenner den britiske monarken som statssjef og som også er medlemmer av Samveldet (engelsk Commonwealth of Nations). Det er i dag 15 slike land. I dag innehar kong Charles III posisjonen som statssjef i disse, og ettersom han agerer som monark for hvert enkelt land, er han titulert deretter. I Australia er han for eksempel kjent som «konge av Australia». En rekke andre land ble gjort til samvelderiker i forbindelse med landenes selvstendighet, men har senere valgt republikansk statsform. De fleste av disse har fortsatt som ordinære medlemmer av Samveldet (gjerne kalt samveldeland).
Utenfor Storbritannia utnevner kongen, etter forslag fra hver stats regjeringssjef, en generalguvernør som sin personlige representant. Generalguvernøren er ikke statssjef, men kan ta i bruk stort sett alle de rettigheter som kongen har i egenskap av konstitusjonell monark; i de fleste sammenhenger fyller denne kun en seremoniell rolle. I de samvelderikene som også er forbundsstater, som Australia og Canada, finnes også en guvernør eller viseguvernør i hver delstat.
Smithsvingen (Oslo)
Smithsvingen (15, 2–14) er en vei på Montebello i bydel Ullern i Oslo. Den går fra Morgedalsvegen til Husebybakken.
Veien fikk navn i 1951 etter Ingvald Smith (1863–1949).
Årås
Årås er et tettsted og administrasjonssenteret i Austrheim kommune i Vestland. Tettstedet har innbyggere per 1. januar, og ligger midt på Fosnøyna. Riksvei 568 går gjennom tettstedet.
John Haugland
thumb|right|alt=John Haugland.|John Haugland mars 2010. John Didrik Haugland (født 23. september 1946 i Stavanger), også kjent som «Mr. Škoda», er en tidligere norsk rallykjører og en rallylegenden. Han var fabrikksfører for Škoda mellom 1971 og 1990. Ved siden av Petter Solberg og Martin Schanche er det ingen norsk bilsportsutøver som har hatt et bedre fotfeste internasjonalt.
Han har kjørt 74 forskjellige løpsbiler i sin innholdsrike karriere og av disse har 59 vært Škoda. I et par løp i 1978 og 1979, prøvde han Triumph TR7 og Datsun.
John Haugland deltok i 27 verdensmesterskap og vant 4, han vant også 4 europamesterskap og nesten 200 nasjonale mesterskap.
Haugland er utdannet bilmekaniker, han har fått mye erfaring og er dyktig i å utvikle rallybiler og jobbet for en rekke rallyteam med utvikler av bilene deres.
I dag driver John Haugland en vinterrallyskole på Geilo for unge sjåfører. Førere som har gått på rallyskolen hans inkluderer Petter Solberg, Richard Burns, Alister McRae, Martin Rowe, Mark Higgins, Guy Wilks og Luke Pinder.
Sønnen Frode Dmitri Haugland kjørte også rally, også Skoda, i perioden 1989 til 1998.
Luftrom
Luftrom inndeles i fire forskjellige klassifiseringer:
Inndeling av luftrom er ikke blitt viet stor oppmerksomhet i Norge, da vi er forskånet for de store volum av trafikk som finnes i andre deler av Europa og USA. Dette forhindrer dog ikke at en flygeleder må ha kjennskap til inndelingen av luftrommet og hvilke begrensninger og muligheter dette legger på pilot og kontrollører. Det er også en pilots plikt å sette seg inn i hvilke regler som gjelder når man bestemmer seg for hvilken flyvning han gjennomfører.
Dietrich Eckart
Dietrich Eckart (født 23. mars 1868 i Neumarkt in der Oberpfalz i Tyskland, død 26. desember 1923 i Berchtesgaden) var en tysk journalist og dramatiker som var mentor for Hitler, et tidlig medlem av det tyske nazistpartiet, og en av deltakerne i det mislykkede ølkjellerkuppet i 1923.
Bakgrunn
Etter avbrutt medisinerstudium i München og en avvenningskur fra misbruk av morfin, arbeidet Eckart som journalist. Med en romslig farsarv fra 1885 flyttet han først til Leipzig, så til Berlin, og havnet så via mellomstasjoner i Regensburg.
I 1899 flyttet han blant annet på grunn av pengemangel til Berlin igjen. Selv om han ble hjulpet av teatergeneralintendanten Georg von Hülsen-Haessler, mislyktes han som dikter og dramatiker, og dro i 1913 til München. Der sluttet han seg til det høyreradikale Thuleselskapet og virket som publisist med høyreradikale og antisemittiske publikasjoner. Det var Eckart som utviklet det som skulle bli en nasjonalsosialistisk revelje: Deutschland erwache! («Tyskland, våkn opp!»). Hans antisemittisme kan nok delvis forklares med jødiske anmelderes manglende anerkjennelse av hans dikteriske produksjon. Om hans skuespill Der Froschkõnig («Froskekongen») het det i Berliner Tageblatt: «Denne såkalte komedien (...) er en eneste svulst av fraser som drypper av uvettig materie.»
Eckart og Peer Gynt
I disse årene våknet hans interesse for Ibsens skuespill Peer Gynt. Det forelå i to tyske oversettelser. Med utgangspunkt i Christian Morgensterns oversettelse fra 1901 gjendiktet han like godt hele stykket. Gjendin gjengis her kort og godt «in den Bergen» (= i fjellene), og Solveigs familie kommer fra «Schwarzbachtal». Eckart kunne ikke norsk og hadde ikke engang vært i Norge; like fullt erklærte han at skandinavene ikke forstod Peer Gynt, tvert om: «Peer Gynt tilhører i sitt innerste vesen det tyske folk».
Eckart henvendte seg riktignok skriftlig til Ibsens sønn, Sigurd Ibsen, for å få bekreftet at hans egen versjon passet best for et tysk publikum. I sitt svar, datert 12. juli 1912, uttrykker Sigurd Ibsen tvil om en slik dyptgående forandring er berettiget, men at han ser med forståelse på at den kanskje var nødvendig.
I 1913 giftet Eckart seg med den formuende enken Rose Marx fra Bad Blankenburg, som han skilte seg fra i 1920.
Vennskapet med Hitler
Eckart, som ble kjent med Hitler i 1919/20, var tidvis hans mentor og nære venn. De var nære naboer i Thierschstraße i München i 1921. Eckart utgav tidsskriftet Auf gut deutsch («På godt tysk»), hvor blant andre Alfred Rosenberg og Gottfried Feder var bidragsytere. Med sitt brede kontaktnett i konservative kretser og Völkisch-bevegelsen ble han en viktig støttespiller i Hitlers kamp for å vinne kontroll over partiet. Eckart introduserte også nykommeren for viktige personer i Münchens politiske og kulturelle elite.
I 1920 overtok Eckart som redaktør for avisen Völkischer Beobachter, etter at han hadde tatt Hitler i forsvar mot angrep fra partifeller. Da det ble utstedt arrestordre mot Eckart i april 1923 på grunn av fornærmelser mot rikspresidenten, skrev Hitler straks til den bayerske ministerpresident Eugen Ritter von Knilling med krav om å «forhindre arrestordren, for ellers vil kamporganisasjonen yte motstand mot arrestasjonen.» Eckart ble løslatt etter få uker på grunn av skrantende helse. Halvannen måned etter Hitlers kuppforsøk i München 1923, fikk Eckart hjerteinfarkt og døde 26. desember 1923.
Adolf Hitler tilegnet sin bok Mein Kampf (1924) til dem han der fremstilte som nazibevegelsens martyrer. I utvidet forstand regnet Hitler Eckart som en av disse. Samme år utkom posthumt Eckarts Der Bolschewismus von Moses bis Lenin («Bolsjevismen fra Moses til Lenin»). Moses tolkes her som den første bolsjeviken og en forløper for Lenin, som både Hitler og Eckart feilaktig antok var jøde. I sine samtaler med Eckart skal Hitler ha sagt at han anså kristendommen som en del av «den jødiske konspirasjonen», noe han aldri gjentok offentlig.
Ettermæle
I 1936 ble Olympiadeanlegget i Berlin oppkalt etter Eckart.
I Trevor Ravencrofts bok The Spear of Destiny (= Skjebnespydet) fra 1973 skildres Eckart som en satanistisk ritualmagiker. Det finnes ingen historiske holdepunkter for dette. Selv om Eckart var preget av völkisch-mystisk nasjonalisme og trykket ariosofisk-pregede artikler i sitt tidsskrift, var han heller en kristen mystiker. Hans store inspirasjonskilde var Agnus Silesius' Cherubinischer Wandersmann. Rosenberg klaget over at Eckart stadig blandet inn Jesus Kristus, selv i politiske artikler.
Billy (tegneserie)
Billy (original engelsk tittel: Beetle Bailey) er en amerikansk avistegneserie skapt av serieskaperen Mort Walker, som kom på trykk første gang den 4. september 1950. Handlingen foregår i den fiktive militærleiren Sumpleiren (Camp Swampy heter leiren på originalspråket). Serien ble skapt som en college-serie, men flyttet handlingen til militærlivet og Sumpleiren da hovedkarakteren Billy vervet seg i 1951. Dette gjorde Walker for å aktualisere stripen, under Koreakrigen. Da krigen var over i 1953, dro Billy tilbake til det sivile liv, noe som ikke ble godt mottatt av seriens lesere. Etter kort tid var Billy tilbake i Sumpleiren, og seriens handling har siden utspilt seg der.
Billy og resten av figurene tilhører Sumpleirens A-kompani. Kompaniet fremstår som det dårligst organiserte i hele leiren, og blir til stadig beseiret av B- og C-kompaniet ved krigsøvelser i felten. Hovedgrunnene til dette er den meget lave gjennomslagskraften til general Halvspenns stab og at soldatene egentlig bare gode nok til å skrelle poteter og grave grøfter. Serien har aldri gjenspeilet en ekte krig eller konflikt.
Mort Walker hadde i årenes løp en rekke assistenter til å hjelpe seg med å produsere serien, deriblant sønnene Greg, Neal og Brian Walker. Etter Morts død i 2018 tok sønnene over ansvaret for tegneserien.
Billy i Norge
Billy ble i Norge første gang publisert i bladet Vi Menn i 1955. I 1971 kom Billy ut som et eget blad, og ble utgitt én gang i året frem til 1973. Fra 1974 til 1979 ble bladet utgitt uten faste datoer og med varierende antall utgivelser hvert år. I 1980 ble Billy månedsblad, og fra 1983 kom det én utgivelse hver tredje uke. Fra nr. 14/1996 ble bladet utgitt hver andre uke, med 26 årlige numre. I 2019 ble bladet redusert til 22 årlige numre, men hvor hvert enkelt blad fikk flere sider enn tidligere. Dette var fordi tegneseriesalget i Norge synker, og forlaget ønsket et mer økonomisk bærekraftig blad. Enkelte årganger har utgitt ett blad mer enn standard pga. skuddår.
Billy nr. 8/1985 var det første bladet som ble utgitt i farger. Siden 1985 har det årlig blitt utgitt en sommerspesial og fra 2013 en årlig vinterspesial.
Talladega County
Talladega County er et fylke i den amerikanske delstaten Alabama. Det ligger i de sentrale delene av staten og grenser mot Calhoun County i nord, Cleburne County i nordøst, Clay County i øst, Coosa County i sør, Shelby County i sørvest og mot St. Clair County i nordvest.
Fylket ble etablert i 1832 og navnet kommer fra creek-indianernes språk.
Alfred Hagn
Alfred Obert Hagn (født 6. desember 1882 i Odda, død 16. desember 1958 i Oslo) var en norsk maler, spion, forfatter og kirkerestauratør. Hagn, som var vokst opp i Stavanger, Chicago og Kristiania, het opprinnelig Hagen, men skiftet senere etternavn til Hagn. I tiden før første verdenskrig var han kunstmaler og kubist, trolig Norges første. Men han fikk liten suksess. I 1916 ble han rekruttert som spion for tysk etterretningstjeneste, men ble i 1917 arrestert av MI5 i London og dømt til døden. Han ble til slutt benådet og slapp ut av britisk fengsel i 1919. Fra 1920 til 1945 arbeidet han som kirkerestauratør for Riksantikvaren. Under andre verdenskrig ble han medlem av NS, medlem av Kulturtinget og medhjelper for den tyske SS-organisasjonen Ahnenerbe i Norge. Etter krigen ble han dømt for landssvik.
Barndom
Alfred Hagn ble født som Alfred Obert Hagen i 1882 i Odda, foreldrene var kjøpmannen Åsmund Olsen Hagen (1852–1886) og hustru Julie Marie Hagen født Helland (1857–1933). Faren døde da Hagn var tre år. Kort tid etter dødsfallet flyttet han med moren til hennes hjemby Stavanger. Hagn hadde resten av livet en tett tilknytning til Odda og nabobygda Røldal. Røldal var farens hjembygd, og mye av farens slekt var bosatt der. Hagn tilbrakte mange sommre i Røldal og var tett knyttet til bygda og dens stavkirke.
Hagn og moren Julie Hagen ble før 1890 medlemmer av Syvendedagsadventistkirken og flyttet i 1890 til adventistenes hovedkvarter i Battle Creek i Michigan i USA. Moren ble innrullert på sykepleierskolen ved Battle Creek Sanitarium, adventistkirkens kursted som lå der. Denne institusjonen ble ledet av legen John Harvey Kellogg. Hagn gikk i denne perioden også på skole i Chicago. Han og moren bodde i Amerika i fem år, helt til helseproblemer tvang Julie Hagen å dra til Norge i 1895. Amerikaoppholdet skulle prege Alfred Hagn for livet, og han var amerikavennlig og anså alltid engelsk som sitt annet morsmål.
Modernistisk kunstner
I disse årene vanket han i Kristianias kunstmiljø, og hadde blant annet Per Reidarson, Reidar Mjøen, Pauline Hall, og Kristen Gundelach blant sine venner. Han ble også hjulpet av forfatteren Vilhelm Krag.
Spion for tyskerne under første verdenskrig
Etter 1913 bodde Alfred Hagn i Kristiania, og om somrene arbeidet han som restaureringsassistent ved Røldal stavkirke. Der var han en del av et tyskvennlig kunstnermiljø rundt redaktør Victor Mogens og hans blad Ukens Revy, som han også skrev for som journalist. Under første verdenskrig kom han i kontakt med Den tyske keiserlige flåtes etterretningtjeneste Nachrichtenabteilung, og høsten 1916 ble han vervet som tysk spion, og fikk i oppdrag å reise til London. Tyskland drev en stor etterretningsvirksomhet i Norge, på grunn av den norske skipsfarten og Norges posisjon som inngangsdør til Storbritannia.
Hagn reiste under dekke av å være korrespondent for Dagbladet; dette oppdraget fikk han gjennom sin venn Reidar Mjøen. Han fikk da med seg anbefalinger til britiske myndigheter fra sjefredaktør Einar Skavlan i Dagbladet, utenriksminister Nils Claus Ihlen, og Benjamin Vogt, som var norsk minister i London. Hagn ankom London i april 1917, men ble arrestert allerede 24. mai av den britiske kontraetterretningstjenesten MI5 på hotellet han bodde på i London. Tipset kom opprinnelig fra det norske Opdagelsespolitiet, som var ledet av Joh. Søhr. Dette går frem av britiske dokumenter som ble nedgradert og frigitt i 1990-årene.
Arrestasjonen av Hagn var en pinlig affære, både for de involverte personlig og for nasjonen Norge. Fra norsk side prøvde man derfor å legge lokk på saken, men noe kom likevel ut etter at det britiske War Office valgte å lekke saken ut i pressen som en advarsel til Norge. Kombinasjonen av ledende norske embetsmenn og pressefolk klarte likevel å legge bortimot fullstendig lokk på saken, og den endte som små notiser i avisene.
Siden Hagn var en utenlandsk spion, ble hans sak ført for en militær domstol, der den kom opp i august 1917. Den norske ambassadøren i London, Benjamin Vogt, bisto Hagn på mange måter. Den norske legasjonen betalte for forsvarsadvokat med utenrikstjenestens penger. Etter en summarisk rettssak ble Alfred Hagn dømt til døden 28. august 1917. Det var ikke bevist at han hadde klart å sende noen hemmelige meldinger til sine oppdragsgivere, men han var funnet med hemmelig blekk og en kjent tysk dekkadresse i sin besittelse, det var nok. Det var krig, og i krigstid henrettet man fiendtlige spioner. Hagn ble ført til Tower of London, og satt inn på en dødscelle. Der ventet han på at dødsdommen skulle eksekveres, men kort tid før dette skulle skje fikk han beskjed om at straffen var blitt omgjort til livsvarig straffearbeid, og Hagn ble overført fra Tower til Maidstone-fengselet sør for London, hvor han skulle sone straffen.
Hagn var langt fra den første tyske spionen som hadde kommet til Storbritannia fra det nøytrale Norge, eller som britene hadde påvist at hadde sendt spionmeldinger dit. Den britiske regjeringen brukte saken til å presse den norske regjeringen til å innta et mer britisk-vennlig ståsted - Norges handel med Tyskland ble sterkt mislikt i London. Norge hadde som et nøytralt land store utfordringer under den første verdenskrig. For landets myndigheter gjaldt det å unngå å bli dratt inn i krigen. Dette var hele tiden en vanskelig balansegang, da også tyskerne presset på Norge. Britene var også misfornøyde med det de så på som norsk ettergivenhet overfor Tyskland. Det britiske utenriksdepartementet (Foreign Office) så en mulighet for å bruke Hagn-saken til å legge ytterligere press på Norge. At utenriksminister Ihlen nærmest tvang Kong Haakon til å sende en benådningssøkand til sin svoger, den britiske kongen, spilte derfor en mindre rolle for utfallet av saken. Det var norsk ettergivenhet overfor britene i pågående handelsavtaler som reddet livet til Hagn. I stedet for dødsdom, ble Hagns straff omgjort til livsvarig fengsel. Den falt i tid sammen med de begynnende tyske Zeppeliner-angrepene mot Sør-England og London.
Alfred Hagn ble benådet, og utvist av Storbritannia i 1919, etter å ha sultestreiket. Også nå la minister Benjamin Vogt ned et stort arbeid bak kulissene. Han lyktes med å overbevise britene om at Hagns helsetilstand var så dårlig at han var i fare for å miste livet, og at det ville være en kjedelig sak for Storbritannia om det skjedde.
Kirkerestauratør
Etter at han kom hjem til Norge, ble Alfred Hagn frosset ut av kunstnermiljøet i Kristiania. Han sluttet derfor etter hvert å male og ga opp å være moderne kunstner. I 1921 ble han gift med Ragnhild Høegh-Omdahl (f. Lundh) som han hadde truffet rett etter hjemkomsten til Norge, mens han rekonvaleserte på Bamble prestegård i Telemark. Hagn sa at ekteskapet var langt mer gjennomgripende for ham enn «Englands-affæren» hadde vært. Han kalte ekteskapet sin siste «viderværdighet». I England hadde han nær truffet sin skjebne, derfor hadde han ved hjemkomsten til Norge gått til den motsatte ytterlighet.
I 1923 reiste ekteparet til Bayern, hvor de oppholdt seg vel et år sammen med flere andre tyskvennlige nordmenn, blant dem teatermannen Bjørn Bjørnson journalisten Sven Elvestad og Victor Mogens. Under dette oppholdet var han vitne til Adolf Hitlers kuppforsøk i München.
Etter at han kom tilbake til Norge i 1924, trakk han seg unna offentligheten, giftet seg og slo seg ned på Grav i Bærum. Der bygde han hus og levde et stille og rolig liv. Han fikk seg arbeide som kirkerestauratør hos Riksantikvaren og arbeidet med kirkeinteriører, malerier og skulpturer. Han arbeidet den første tiden som assistent på oppdragsbasis for Domenico Erdmann, siden på egen hånd. Men han ble ikke fast ansatt. I tjue- og trettiårene arbeidet og restaurerte han en lang rekke kirker over hele Norge. Hagn var særlig ekspert på stavkirker og ble anerkjent som en dyktig fagmann i sitt felt. Han tok også opp malingen. I årene rett før andre verdenskrig konsentrerte Hagn seg særlig om Nord-Norge. I disse årene utviklet han et nært vennskap med psykologen Ingjald Nissen.
Andre verdenskrig og Ahnenerbe
Fra 1943 samarbeidet Hagn nært med, den tyske representanten for Heinrich Himmlers Forschungs- und Lehrgemeinschaft das Ahnenerbe i Norge. Ahnenerbe var en del av SS, og drev med antropologisk og kulturhistorisk «forskning» på den ariske rasen. Organisasjonen var meget opptatt av den gamle norske bondekulturen, og Hagn som var ekspert på kirkemalere og stavkirker, var derfor en naturlig samarbeidspartner. I 1943 var han reiseleder for en kommisjon av Ahnenerbe-forskere på studietur rundt om i Sør-Norge. Hagn var i denne perioden permittert fra sin stilling i Riksantikvariatet.
Etterkrigstiden
Hagn ble arrestert kort tid etter frigjøringen i 1945. Han ble idømt et års fengsel som foreleggsstraff og ble benådet i 1947. De siste årene av sitt liv bodde han på Tøyen i Oslo.
Birger Jarlsgatan (Stockholm)
Birger Jarlsgatan er en av de største og lengste gatene sentralt i Stockholm, med sine 2 469 meter. Gaten utgjør grensen mellom bydelsområdene Östermalm og Norrmalm, fra Nybroplan til Tegnérgatan, samt mellom Östermalm og Vasastaden, fra Tegnérgatan opp til Roslagstull/Ingemarsgatan.
Gaten har fått sitt navn etter Birger jarl og fikk i 1885 navnet Birger Jarls gata, som ble endret til nåværende stavelse i 1932.
Chilensk peso
Chilensk peso (Chil$ - Peso chileno) er valutaen som brukes i Chile. Valutakoden er CLP. 1 peso = 100 centavos.
Valutaen ble innført i 1817, men ble i 1960 erstattet av escudo, for så å gjeninnføres i 1975.
Bruk
Valutaen gis ut av Banco Central de Chile – BCCh som ble etablert i 1989 og har hovedkontor i hovedstaden Santiago de Chile.
Tsjekkias geografi
Tsjekkia ligger plassert midt i Sentral-Europa, og grenser til Østerrike i sør, Tyskland i øst og nordøst, Polen i nord og nordvest og Slovakia i sørøst. Landet har et variert landskap, og er hovedsakelig delt inn i de to områdene Böhmen og Mähren. Böhmen i vest er et område som blir drenert av elvene Labe (Elbe på tysk) og Vltava (Moldau på tysk), og er omringet av stort sett lave fjell som Sudetene. Krkonoše er en del av Sudetene, og her finnes det høyeste punktet i landet, Sněžka på 1 603 meter. Mähren, den østlige delen, er også forholdsvis åslendt og blir hovedsakelig drenert av elven Morava, men elven Odra (Oder på tysk) har også sitt utspring her. Vannet fra Tsjekkia renner ut i tre forskjellige hav: Nordsjøen (Elbe), Østersjøen (Oder) og Svartehavet (Morava via Donau).
Klima
Fjellområdene som omgir det meste av Tsjekkia, skjermer landet en god del fra vinterkulden fra Russland i øst. Likevel er landet forholdsvis kaldt på vinterstid, særlig i de høyereliggende områdene. Nedbøren faller stort sett som snø fra desember til mars, og av og til både tidligere på høsten og senere på våren. Snødekket gjennom vinteren vil riktignok komme og gå litt oftere enn for eksempel i sentrale områder av Polen. Om våren blir det raskt varmere, og i mai begynner det å bli gode temperaturer på ettermiddagen. Været om sommeren er ofte avhengig av hvor man er i forhold til fjellene. Det utvikler seg ganske ofte tordenvær nær fjellene som så flytter seg østover og gir kraftige regnbyger enkelte steder, mens andre steder får tørt og fint vær. I det store og hele er det likevel mye sol om sommeren de fleste steder. Ofte strømmer luften ned fjellsiden mot Brno, og det gir temperaturer som i snitt er 4 ºC høyere enn Praha om sommeren. Innimellom kan hetebølger drive temperaturene over 30 ºC, og de fleste steder har temperaturmaksimum over 35 ºC. Når luften stabiliserer seg på høsten, kan man ofte få lengre perioder med klart og rolig vær i flere dager på rad.
Praha i vest har en årlig nedbørsnormal på 411 mm, mens Brno har en normal på 546 mm.
Geografiske ytterpunkter
Vest: Krásná nær Aš i Karlovy Vary
Øst: Bukovec i Mähren-Schlesien
Laveste punkt: Elben ved Hřensko 115 m
Høyeste punkt: Sněžka 1 603 m
Miljø
Naturfarer: Flom
Miljøavtaler:
delaktig i avtaler som omhandlar: Luftforurensning, Antarktis-avtalen, biologisk mangfold, klimaendringer, Kyoto-avtalen, utryddingstruede dyrearter, miljømodifisering, miljøfarlig avfall, havrett, forbud mot atomprøvesprengninger, vern av ozonlaget, skipsforurensning, våtmarksområder
signert, men ikke stadfestet: Luftforurensning (persistent organisk stoff), Miljøvernsprotokoll for Antartktis.
Eksterne lenker
República Checa
Det pavelige råd for tolkningen av lovtekster
Det pavelige råd for tolkningen av lovtekster er en del av Den romerske kurie, som er Den katolske kirkes sentrale administrasjon.
Det ble opprettet som en kommisjon av pave Benedikt XV den 15. september 1917, gjennom en motu proprio, Cum iuris canonici. Bakgrunnen var den store revisjonen av katolsk kirkerett, som hadde resultert i en ny Codex Iuris Canonici tidligere samme år.
Kommisjonen ble i 1963 omdefinert, og fikk navnet Den pavelige kommisjon for revisjon av den kodifiserte kirkeretten, med det oppdrag å forberede en ny utgave tilpasset endringene som var vedtatt av Andre Vatikankonsil.
Den ble igjen en kommisjon for tolkning av lovtekster i 1984, ettersom revisjonen var fullført året før. I konstitusjonen Pastor Bonus fra 1988 ble den oppgradert til et pavelig råd, og ble dermed en del av kurien.
Silvev
Silvev (latin: Phloem) er det ene av de to typer karvev som transporterer vann eller næringsstoffer rundt i karplanter. Navnet kommer av det greske ordet phloos, som betyr «bark». Den andre typen karvev er vedvev (Xylem).
thumb|Snitt av en [[lin-plante:
2. Protoxylem,
3. Vedvev (Xylem I),
4. Silvev (Phloem I),
5. Bastfiber (Sclerenchyma),
6. Cortex,
Silvevet frakter ikke rent vann, men næringsstoffer, sevje, ulike typer sukker, og stoffer som dannes under fotosyntesen. Mens vedvevet består av døde celler og større røråpninger nærmere stammen, så er silvev et tynnere lag av levende vev innenfor barken, som ikke kan frakte så store partikler som eksempelvis vann. Silvevets celler er også mindre spesialiserte.